hotchpotch/miracl-hf-unified huggingface dataset:
โรงเรียนวัดจุกกะเฌอ (พินิจ เริ่มอำรุง)
โรงเรียนวัดจุกกะเฌอ (พินิจ เริ่มอำรุง) ก่อตั้งเมื่อวันเสาร์ที่ 12 กันยายน พ.ศ. 2474 (ขึ้น 1 ค่ำ เดือน 10 ปีมะแม) โดยความร่วมมือของ ท่านพระครูวิริยาภรณ์ (หลวงพ่อเริ่ม ปรโม) อดีตเจ้าอาวาสวัดจุกกะเฌอ และ นายสนิท อนันตสมบูรณ์ ศึกษาธิการอำเภอศรีราชา ร่วมกับขุนพนัสชโนประการ ปลัดอำเภอศรีราชา เป็นผู้ร่วมก่อตั้งโรงเรียนและได้มีการพัฒนาอย่างต่อเนื่องมาจนถึงปัจจุบัน
ลำดับเหตุการณ์สำคัญในโรงเรียนในตอนนี้ ได้รับความช่วยเหลือจากนายอำเภอศรีราชา จัดคนที่ค้างชำระค่ารัชชูประการมาช่วยเหลือ และได้รับเงินค่าใช้สอยร่วมในการก่อสร้างได้อาคาร 1 หลัง วันที่ 1 พฤษภาคม พ.ศ. 2485 นายกวี วีระจิตต์ ได้ย้ายไปดำรงตำแหน่งเสมียนมหาดไทย
ปี พ.ศ. 2502 เนื่องจากอาคารเรียนถูกวาตภัยจากลมพายุใต้ฝุ่น อาคารเรียนชำรุดเสียหาย ทางราชการได้จัดสรรเงิน จำนวน 20,000 บาท (สองหมื่นบาทถ้วน) มาสร้างอาคารเรียนใหม่ ซึ่งสร้างได้เพียงเสา และหลังคาเท่านั้น ส่วนอื่นๆ ยังไม่มีปี พ.ศ. 2504 ทางสภาจังหวัดอนุมัติเงินจำนวน 7,766 บาท เพื่อสร้างและซ่อมแซมอาคารเรียน แต่เนื่องจากอาคารเรียนอยู่ที่ต่ำไม่เหมาะสม ท่านพระครูวิริยาภรณ์ (หลวงพ่อเริ่ม ปรโม) พร้อมด้วยคณะกรรมการศึกษา และคณะครู จึงได้ย้ายมาสร้างในที่สูง ตีฝาเทพื้น เสร็จเรียบร้อย เมื่อวันที่ 1 มิถุนายน พ.ศ. 2505
ปี พ.ศ. 2509 ทางสภาจังหวัดได้อนุมัติเงินอีก 5,000 บาท ได้ตีฝากั้นห้องเรียน และซ่อมศาลาการเปรียญ ทำประตูหน้าต่างกั้นฝาใช้เป็นที่เรียน
ปี พ.ศ. 2513 ทางสภาจังหวัดได้อนุมัติเงินอีก 77,000 บาท ซ่อมศาลาการเปรียญ ทำประตูหน้าต่าง และกั้นฝาใช้เป็นที่เรียน
ปี พ.ศ. 2515 ทางสภาจังหวัดอนุมัติเงินอีก 40,000 บาท กั้นห้อง และทำประตูเหล็ก
ปี พ.ศ. 2516 พลตรีศิริ สิริโยธิน ได้ทอดผ้าป่าที่วัดจุกกะเฌอ ได้เงินจำนวน 57,000 บาท นำเงินมาจ้างช่างทาสีอาคารเรียน
ปี พ.ศ. 2529 ได้รับงบประมาณเพื่อก่อสร้างอาคารเรียนใหม่ ในที่ดินของวัดจุกกะเฌอ โดยได้รับอนุญาตจากท่านพระครูศรีฉฬังคสังวร (หลวงพ่อเริ่ม ปรโม) เจ้าอาวาสวัดจุกกะเฌอ (ตามแบบ สปช.105/26 จำนวน 1 หลัง 8 ห้องเรียน) เป็นเงินจำนวน 1,039,000 บาท
ปี พ.ศ. 2530 ได้รับงบประมาณค่าก่อสร้างอาคารเอนกประสงค์ (แบบ สปช.202/26 จำนวน 1 หลัง ส้วมแบบ สปช.601/26 จำนวน 1 หลัง 4 ห้องเรียน และเรือนเพาะชำแบบ พ.1 จำนวน 1 หลัง)ปี พ.ศ. 2542 ได้งบประมาณสร้างอาคารเรียน (แบบ สปช.102/26 จำนวน 1 หลังเป็นจำนวนเงิน 816,500 บาท จำนวน 3 ห้องเรียน) ต่อมาคณะกรรมการโรงเรียนและคณะครู จัดงานหาเงินสร้างส้วม จำนวน 1 หลัง และกำแพงโรงเรียน ยาว 93 เมตร เป็นเงิน 163,500 บาท
อัน ชิน-แอ
อัน ชิน-แอ (; ; 18 ธันวาคม ค.ศ. 1990 — ) หรือที่รู้จักในชื่อ ชารอน แอ เป็นนักกีฬากอล์ฟหญิงชาวเกาหลีใต้ ผู้เข้าแข่งขันรายการเคแอลพีจีเอ
เธอได้รับการกล่าวถึงในฐานะผู้มีความงดงาม และมีผลงานการแข่งขันที่โดดเด่น นอกจากนี้ ยังมีกระแสข้อมูลว่าเธอกำลังคบหาดูใจกับพัก ยูชอน ซึ่งเป็นนักร้องผู้เป็นสมาชิกของกลุ่มเจวายเจ ทั้งนี้ ทางต้นสังกัดของยูชอนได้ออกมาโต้แย้งถึงกรณีดังกล่าวว่าไม่เป็นความจริง
อัน ชิน-แอ เป็นชาวเกาหลีใต้โดยสายเลือด แต่ได้ย้ายไปใช้ชีวิตอยู่ที่ประเทศนิวซีแลนด์ตั้งแต่อายุ 9 ปีพร้อมกับครอบครัว ทำให้เธอได้มีโอกาสฝึกกอล์ฟเป็นครั้งแรก โดยได้เป็นนักกีฬาสมัครเล่นทีมชาตินิวซีแลนด์ผู้ซึ่งเข้าแข่งขันในหลายรายการ รวมถึงการแข่งขันที่มีชื่อเสียงของเอเชียอย่าง ศึกกอล์ฟควีนสิริกิติ์คัพ
วงศ์ปลาปิรันยา
วงศ์ปลาปิรันยา เป็นวงศ์ของปลากระดูกแข็งน้ำจืดวงศ์หนึ่ง ใช้ชื่อวงศ์ว่า Serrasalmidae (มีความหมายว่า "วงศ์ปลาแซลมอนที่มีฟันเลื่อย") ในอันดับปลาคาราซิน (Characiformes) พบทั้งหมดในปัจจุบัน 16 สกุล (ดูในตาราง) 92 ชนิด
ปลาในวงศ์นี้มีชื่อเรียกโดยรวม ๆ กัน เช่น ปลาปิรันยา, ปลาเปคู หรือปลาคู้ และปลาซิลเวอร์ดอลลาร์ เดิมทีเคยเป็นวงศ์ย่อยของวงศ์ปลาคาราซิน (Characidae) ใช้ชื่อว่า Serrasalminae (ในปัจจุบันบางข้อมูลหรือข้อมูลเก่ายังใช้ชื่อเดิมอยู่)
ปลาในวงศ์นี้มีรูปร่างแบนข้างมาก มีครีบไขมัน จัดเป็นปลาขนาดปานกลางไปจนถึงขนาดใหญ่สุดประมาณ 1 เมตร (3.3 ฟุต) มีครีบท้องแหลมยาว ครีบหลังยาวมีก้านครีบมากกว่า 16 ก้าน ส่วนจะมีกระดูกสันหลังก่อนถึงครีบหลัง ครีบหลังโผล่พ้นออกมาจากกระดูกซูปรานูรัล ยกเว้นบางสกุล คือ "Colossoma", "Piaractus", และ "Mylossoma"
ส่วนใหญ่มีจำนวนโครโมโซมประมาณ 60 อยู่ในช่วงตั้งแต่ 54-62 ในสกุล "Metynnis" มี 62 โครโมโซม เช่นเดียวกับสกุล "Catoprion", "Pygopristis" และชนิด "Pristobrycon striolatus"
อีกประการคือ เป็นปลาที่มีชุดฟันที่แข็งแรง แหลมคม ใช้สำหรับการกินอาหาร แต่มีลักษณะต่างออกไปตามแต่ละสกุล
ทั้งหมดเป็นปลาน้ำจืด พบกระจายพันธุ์เฉพาะทวีปอเมริกาใต้ พบได้ตั้งแต่ 10° ละติจูดเหนือ ไปจนถึงประมาณ 35° ละติจูดใต้
เป็นปลาที่อาศัยอยู่รวมกันเป็นฝูง กินอาหารแตกต่างกันไปตามแต่ละสกุล หรือชนิด ซึ่งทั้งหมดสามารถกินได้ทั้งพืช หรือสัตว์ รวมถึงลูกไม้ หรือผลไม้ที่ร่วงลงน้ำด้วย ในหลายชนิดเป็นปลานักล่าที่ดุเดือด ขึ้นชื่อในการล่าสัตว์อื่นกินเป็นอาหาร
ปลาในวงศ์นี้ ส่วนใหญ่พบเป็นฟอสซิลตั้งแต่ยุคไมโอซีน แม้ว่าบางหลักฐานที่ระบุไม่ได้ได้รับการพิจารณาว่าปรากฏในยุคพาลิโอซีนและมีอีก 2 ชิ้น ที่มีรายงานว่าปรากฏในยุคต้นของยุคปลายครีเตเชียส ในสกุล "Colossoma" ซึ่งเป็นปลากินพืช พบได้ในยุคไมโอซีน โดยส่วนใหญ่หลักฐานทางฟอสซิลของปลาวงศ์นี้จะพบในช่วงยุคกลางไมโอซีน ยกเว้นปลาปิรันยาบางสกุล ได้แก่ "Pygocentrus", "Pristobrycon" และ "Serrasalmus"
สกุลที่สูญพันธุ์ไปแล้ว คือ "Megapiranha" เชื่อว่ามีความยาวถึง 70 เซนติเมตร น้ำหนักกว่า 10 กิโลกรัม สูญพันธุ์ไปในตอนปลายของยุคไมโอซีน
เป็นปลาที่มนุษย์รู้จักกันเป็นอย่างดี ใช้ประโยชน์ทั้งการบริโภคในท้องถิ่น รวมถึงเลี้ยงกันเป็นปลาเศรษฐกิจในบางสกุล บางชนิดในหลายประเทศ เช่น จีน, บราซิล, ไต้หวัน, ไทย จนกลายมาเป็นชนิดพันธุ์ต่างถิ่นในบางพื้นที่ และยังตกกันเป็นเกมกีฬา ตลอดจนเลี้ยงเป็นปลาสวยงามด้วย
สโมสรวอลเลย์บอลเกษตรศาสตร์
สโมสรวอลเลย์บอลเกษตรศาสตร์ เป็นสโมสรวอลเลย์บอลในประเทศไทย ในการแข่งขันรายการวอลเลย์บอลไทยแลนด์ลีก"ข้อมูลอัปเดต ณ เดือนตุลาคม พ.ศ. 2560"
ปลาคู้แดง (สกุล)
ปลาคู้แดง () เป็นสกุลของปลาน้ำจืดในสกุล "Piaractus" (/พิ-อา-แร็ค-ตัส/) ในวงศ์ปลาปิรันยา (Serrasalmidae) (ในบางข้อมูลจัดให้อยู่ในวงศ์ Characidae)
จำแนกได้ 2 ชนิด เป็นปลากินพืชทั้งคู่ พบกระจายพันธุ์ได้ในทวีปอเมริกาใต้ มีการเลี้ยงเป็นปลาเศรษฐกิจในประเทศต่าง ๆ ทั้งคู่
มะเร็งผิวหนัง
มะเร็งผิวหนัง () ได้รับการตั้งชื่อตามชนิดของเซลล์ผิวหนังตามที่ได้เกิดขึ้น มะเร็งผิวหนังชนิดเบซาลเซลล์เกิดจากเซลล์ชั้นฐานของหนังกำพร้า และเป็นโรคมะเร็งผิวหนังที่พบมากที่สุดแต่เป็นอันตรายน้อย ส่วนมะเร็งผิวหนังสะแควมัสเซลล์คาร์ซิโนมาเกิดขึ้นในผิวหนังชั้นกลาง และพบได้น้อยกว่าโดยทั่วไป แต่มีแนวโน้มที่จะแพร่กระจาย และหากไม่ได้รับการรักษา ก็อาจเป็นอันตรายถึงแก่ชีวิต
สำหรับชนิดเมลาโนมา ที่เกิดจากเซลล์สร้างเม็ดสี (เมลาโนไซต์) เป็นชนิดที่พบได้น้อยที่สุด แต่เป็นอันตรายมากที่สุด ซึ่งส่วนใหญ่มีแนวโน้มที่จะแพร่กระจาย และหากไม่ได้รับการรักษา ก็อาจเป็นอันตรายถึงแก่ชีวิต
โดยส่วนใหญ่แล้วสาเหตุมักมาจากการถูกรังสียูวีมากเกินไปจากดวงอาทิตย์หรือเตียงอาบแดด ซึ่งการรักษาโดยทั่วไปจะใช้การผ่าตัด
เมลาโนมาจัดเป็นหนึ่งในโรคมะเร็งที่มีอัตราการรอดสูงสุด โดยมีกว่า 75 เปอร์เซ็นต์ของคนที่ได้รอดชีวิตยืนยาวกว่า 10 ปีในสหราชอาณาจักรระหว่างปี ค.ศ. 2005–2007 ทั้งนี้ ในสหราชอาณาจักรในปี ค.ศ. 2010 ผู้คนจำนวน 12,818 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และประมาณ 100,000 คนได้รับการวินิจฉัยว่าเป็นโรคมะเร็งผิวหนังชนิดไม่ใช่เมลาโนมา โดยมีผู้เสียชีวิตจากโรคมะเร็งผิวหนัง 2,746 ราย จากชนิดเมลาโนมา 2,203 ราย และจากโรคมะเร็งผิวหนังชนิดไม่ใช่เมลาโนมา 546 ราย ส่วนในสหรัฐอเมริกาในปี ค.ศ. 2008 ผู้คนจำนวน 59,695 รายได้รับการวินิจฉัยว่าเป็นโรคมะเร็งผิวหนังชนิดเมลาโนมา และมี 8,623 รายเสียชีวิตจากสาเหตุดังกล่าว
มีสามประเภทหลักของโรคมะเร็งผิวหนัง: มะเร็งผิวหนังชนิดเบซาลเซลล์ (บีซีซี), มะเร็งผิวหนังสะแควมัสเซลล์คาร์ซิโนมา (เอสซีซี) และเมลาโนมา
สารกันแดดที่มีประสิทธิภาพได้รับการแนะนำใช้ป้องกันเมลาโนมา และสะแควมัสเซลล์คาร์ซิโนมา ในขณะที่มีหลักฐานเพียงเล็กน้อยที่จะใช้ป้องกันมะเร็งผิวหนังชนิดเบซาลเซลล์ได้อย่างมีประสิทธิภาพ
ส่วนคำแนะนำอื่นที่จะลดอัตราการเกิดโรคมะเร็งผิวหนัง ประกอบด้วย หลีกเลี่ยงการถูกแดดมากเกินไป, การสวมใส่เสื้อ, แว่นกันแดด และหมวกป้องกัน ตลอดจนพยายามที่จะหลีกเลี่ยงการถูกแสงอาทิตย์ของช่วงเวลาแดดส่องสูงสุด นอกจากนี้ หน่วยบริการป้องกันเฉพาะกิจแห่งสหรัฐอเมริกายังได้แนะนำว่าผู้ที่มีอายุระหว่าง 9 ปีและ 25 ปีให้หลีกเลี่ยงรังสีอัลตราไวโอเลตด้วยเช่นกัน
ความเสี่ยงของการเป็นมะเร็งผิวหนังสามารถลดจำนวนลงได้ด้วยการ: ลดการทำให้ผิวไหม้ในที่ร่ม และการถูกแสงแดดตอนกลางวัน รวมถึงการเพิ่มการใช้สารกันแดด และหลีกเลี่ยงการใช้ผลิตภัณฑ์ยาสูบ
ในประเด็นนี้ ยังมีหลักฐานไม่เพียงพอสำหรับการสู้กับโรคมะเร็งผิวหนัง ซึ่งอาหารเสริมวิตามิน และสารต้านอนุมูลอิสระยังไม่ได้รับการพบว่ามีผลในการป้องกัน ส่วนหลักฐานจากการรับประทานอาหารนั้นยังไม่เป็นที่แน่ชัด
สมมุติฐานเฉพาะกิจ
ในการศึกษาในด้านวิทยาศาสตร์และปรัชญา สมมุติฐานเฉพาะกิจ () หรือ คำอธิบายเฉพาะกิจ หมายถึงสมมุติฐานที่ใส่เพิ่มเข้าไปให้กับทฤษฎี
เพื่อป้องกันไม่ให้ทฤษฎีนั้นพิสูจน์ว่าเป็นเท็จได้
นั่นก็คือ เป็นการเพิ่มคำแก้เพื่ออธิบายปรากฏการณ์ที่ทฤษฎีนั้นไม่สามารถคาดหมายหรือไม่สามารถทำนายได้โดยไม่ต้องแก้ไข
นักวิทยาศาสตร์มักจะไม่ค่อยให้ความเชื่อถือกับทฤษฎีที่ต้องมีการแก้ไขบ่อย ๆ โดยไม่มีเหตุผลที่ดี
นี้เป็นเพราะว่า เจ้าของทฤษฎีนั้น
สามารถเลือกที่จะต่อเติมทฤษฎีของตนโดยการเพิ่มใส่สมมุติฐานเฉพาะกิจโดยไม่จำกัด เพื่อที่จะให้ทฤษฎีนั้นเข้ากับหลักฐานที่ปรากฏได้
ดังนั้น แม้ว่า ทฤษฎีนั้นอาจจะมีความซับซ้อนขึ้นเรื่อย ๆ แต่ว่า ก็จะยังตรงกับความจริง
และย่อมทำให้เกิดผลเสียว่า ความสามารถในการทำนายเหตุการณ์ที่ทฤษฎีนั้นควรจะทำนายได้ จะมีสมรรถภาพลดลง 
ประเด็นความรู้ที่เป็นวิทยาศาสตร์เทียมเช่นความสามารถในการรับรู้เหนือมนุษย์ (extrasensory perception ตัวย่อว่า ESP) มักจะต้องอาศัยสมมุติฐานเฉพาะกิจ เพื่อที่จะรักษาทฤษฎีนั้น ๆ ให้สอดคล้องกับหลักฐานที่ปรากฏ
ให้สังเกตว่า สมมุติฐานเฉพาะกิจไม่ใช่ว่าจะไม่ถูกเสมอไป ในกรณีเกี่ยวกับทฤษฎีทางวิทยาศาสตร์ที่ถูกต้อง บางครั้ง การเสริมแก้ทฤษฎีนั้นเพียงเล็กน้อยก็สามารถจะทำให้ทฤษฎีนั้นสมบูรณ์ขึ้นได้
ยกตัวอย่างเช่น การเติมค่าคงตัว cosmological constant ให้กับทฤษฎีสัมพัทธภาพทั่วไปของไอน์สไตน์
เพื่อที่จะให้ทฤษฎีสอดคล้องกับเอกภพที่ไม่หดไม่ขยายได้ ก็เป็นการเสริมแก้ "เฉพาะกิจ"
และถึงแม้ว่า ไอน์สไตน์ภายหลังได้กล่าวว่า การเพิ่มค่าคงตัวนั้นเป็นความผิดพลาดที่ยิ่งใหญ่ที่สุดในชีวิตของเขา แต่ว่า จริง ๆ แล้ว การเพิ่มค่านั้นอาจทำให้ทฤษฎีสัมพัทธภาพทั่วไปเข้ากับทฤษฎีเกี่ยวกับพลังงานมืดได้
เพื่อที่จะลดการสร้างสมมุติฐานเฉพาะกิจในกระบวนการวิทยาศาสตร์ วิธีหนึ่งที่ใช้ก็คือกระบวนการพิสูจน์ว่าเป็นเท็จ
นั่นก็คือเมื่อทฤษฎีนั้นมีข้อมูลหลักฐานที่พิสูจน์ว่าเป็นเท็จ หรือว่า มีการเพิ่มสมมุติฐานเฉพาะกิจเพิ่มขึ้นเรื่อย ๆ ทฤษฎีนั้นก็จะมีโอกาสถูกปฏิเสธเพิ่มขึ้นเรื่อย ๆ เช่นกัน
No true Scotsman
No true Scotsman (แปลว่า ไม่มีชาวสกอตแท้) เป็นเหตุผลวิบัติอรูปนัย (informal fallacy คือไม่ใช่วิบัติตามวิธีทางตรรกศาสตร์) เป็นวิธีการ "เฉพาะกิจ" ที่ทำให้สิ่งที่ตนกล่าวยืนยันไม่เป็นเท็จ 
คือ เมื่อมีการแสดงให้เจ้าของคำเห็นตัวอย่างที่ไม่ตรงกับคำกล่าวของตน (เช่นคำของเจ้าของว่า "ไม่มีชาวสกอตที่ไหนทำแบบนี้หรอก ")
แทนที่จะปฏิเสธว่าตัวอย่างนั้นไม่เป็นจริง หรือยอมว่าคำกล่าวของตนนั้นอาจไม่เป็นจริง 
เจ้าของก็จะเปลี่ยนคำกล่าวเพื่อยกเว้นกรณีนั้นหรือกรณีต่าง ๆ ที่คล้ายกับกรณีนั้นเป็นพิเศษโดยใช้วาทศิลป์ 
โดยไม่ได้อ้างอิงหลักการอะไร ๆ เลย (เช่นแก้ว่า "ไม่มีชาวสกอต"แท้"ที่ไหนทำแบบนี้หรอก ") 
วิธีการนี้ยังเป็นเทคนิคที่สามารถใช้ตั้งข้อแม้ต่าง ๆ ที่ไม่จำเป็นอีกด้วย
ตัวอย่างง่าย ๆ ของเหตุผลวิบัตินี้ก็คือ
ตัวอย่างที่ยกมาเกี่ยวกับการเมืองก็คือคำที่อ้างว่า "ไม่มีประเทศประชาธิปไตยที่ไหนที่จะเริ่มสงครามหรอก"
แล้วแยกแยะระหว่างประชาธิปไตยที่ "สมบูรณ์" หรือ "แท้" ซึ่งไม่เริ่มสงคราม
กับประชาธิปไตย "ใหม่" ซึ่งอาจจะทำการเริ่มสงคราม
การใช้คำนี้เริ่มโดยนักปรัชญาชาวอังกฤษชื่อว่า แอนโทนี ฟลู ผู้ได้เขียนไว้ว่า
คำให้การพิเศษ
คำให้การพิเศษ () หรือ การไม่สนใจหลักฐานค้าน หรือ การประเมินผลข้างเดียว 
เป็นวิธีการให้เหตุผลเทียมแบบหนึ่ง ที่แสดงแต่หลักฐานรายละเอียดที่สนับสนุนสิ่งที่เสนอ และไม่ให้รายละเอียดที่คัดค้าน
โดยอ้างว่า ต้องมีการพิจารณาบางกรณีเป็นพิเศษ แต่ไม่มีการวิเคราะห์ให้เหตุผลที่สมควรกับการพิจารณาพิเศษเช่นนั้น
กล่าวอย่างย่อ ๆ ก็คือ เป็นการที่บุคคลหนึ่งพยายามยกว่าเหตุการณ์หลักฐานบางอย่างที่เกิดขึ้น เป็นข้อยกเว้นพิเศษจากเหตุการณ์ปกติหรือจากหลักการเป็นต้น โดยที่ไม่แสดงเหตุผลที่สมควรต่อข้อยกเว้นนั้น
การไม่ได้ให้การวิเคราะห์หรือไม่ได้ให้เหตุผลอาจจะเป็นความผิดพลาดที่ไม่ได้ตั้งใจ (เช่นอาจคิดว่า เป็นเรื่องสามัญสำนึก) หรือเป็นการกระทำที่มีอคติโดยใช้มาตรฐานการประเมินหลักฐานที่ไม่เหมือนกัน
เค้สที่ยากขึ้นไปยิ่งกว่านี้อย่างหนึ่งก็คือมีการวิเคราะห์ข้อยกเว้น โดยวิธีที่ไม่สามารถจะตรวจสอบได้
ซึ่งอาจจะมีรูปแบบต่าง ๆ เช่น
ในการจำแนกเหตุผลวิบัติแบบคลาสสิกที่แยกประเภทออกเป็นเหตุผลวิบัติอรูปนัย (informal fallacy), เหตุผลวิบัติทางจิต (psychological), และเหตุผลวิบัติรูปนัย (formal)
การไม่สนใจหลักฐานค้านน่าจะรวมอยู่ในประเภทเหตุผลวิบัติทางจิต
คือดูเหมือนจะเป็นวิธีการทางคำพูด รวมทั้งคำอธิบายที่ไม่สมเหตุผลหรือเพื่อเบนเบี่ยงประเด็น
เป็นเหตุผลวิบัติที่คล้ายคลึงกับการให้เหตุผลด้วยข้ออ้างต่าง ๆ เช่นการอ้างประเพณี การอ้างความแปลกใหม่ การอ้างความน่าจะเป็นไปได้ และการอ้างผู้ที่เชื่อถือได้ (ดูข้ออื่น ๆ ในกาลามสูตร)
อุปมาเทียม
อุปมาเทียม () เป็นเหตุผลวิบัติโดยอุปมาที่ผิดพลาด
กระบวนการอนุมานโดยอุปมาเริ่มต้นด้วยการสังเกตว่า สิ่งหนึ่งมีลักษณะบางอย่างที่คล้ายคลึงกับอีกสิ่งหนึ่ง
แล้วอนุมานว่า สิ่งสองสิ่งเหล่านั้นจะมีลักษณะคล้ายคลึงกันอย่างอื่น ๆ อีกด้วย 
โครงสร้างและรูปแบบอาจจะมีนัยทั่วไปดังนี้
มีองค์ประกอบหลายอย่างที่แปรกำลังของเหตุผลโดยอุปมา
เหตุผลโดยอุปมาจะไม่มีกำลังถ้าองค์ประกอบที่กล่าวถึงอย่างใดอย่างหนึ่งมีความบกพร่อง
คำว่า อุปมาเทียม (false analogy) มาจากนักปรัชญาชาวอังกฤษชื่อว่า จอห์น สต๊วร์ด มิลล์
ผู้เป็นบุคคลพวกแรก ๆ ที่ศึกษาหลักการให้เหตุผลโดยอุปมา 
ตัวอย่างหนึ่งที่มิลล์ยกมาแสดง ก็คือ การอนุมานว่า บุคคลคนหนึ่งเป็นคนขี้เกียจโดยสังเกตเห็นว่า พี่น้องของเขาเป็นคนขี้เกียจ
ตามการอธิบายของมิลล์ การมีพ่อแม่ร่วมกันกับความขี้เกียจไม่เข้าประเด็นกัน
ตัวอย่างพื้นฐานของอุปมาเทียมอีกอย่างหนึ่งก็คือ
"รูปแบบของสุริยจักรวาลคล้ายกับของอะตอม
คือมีดาวเคราะห์โคจรรอบดวงอาทิตย์ เหมือนกับมีอิเล็กตรอนโคจรรอบนิวเคลียสอะตอม
เพราะว่า อิเล็กตรอนสามารถกระโดดไปกระโดดมาระหว่างระดับโคจร
ดังนั้น เราพึงตรวจดูบันทึกเหตุการณ์โบราณเกี่ยวกับการกระโดดไปกระโดดมาระหว่างวิถีโคจรของดาวเคราะห์"
อีกตัวอย่างหนึ่งของอุปมาเทียมก็คือ
"โอกาสที่สิ่งมีชีวิตซับซ้อนจะมีวิวัฒนาการที่เป็นไปโดยสุ่มมีค่าเหมือนกับมีพายุทอร์นาโดพัดเอากองขยะไปแล้วสร้างเครื่องบินโบอิง 747" เพราะว่ากระบวนการวิวัฒนาการไม่ใช่เป็นไปโดยสุ่ม แต่เป็นกระบวนการสะสมความเปลี่ยนแปลงที่เป็นประโยชน์ต่อสิ่งมีชีวิตซึ่งไม่ใช่กระบวนการสุ่ม
เหตุผลวิบัติอรูปนัย
เหตุผลวิบัติอรูปนัย () เป็นการให้เหตุผล
โดยที่เหตุที่ให้ไม่สนับสนุนผลที่แสดง 
เหตุผลวิบัติอรูปนัยมักเป็นผลจากความผิดพลาดด้านความคิดที่ทำให้ผลที่กล่าวถึงไม่น่าเชื่อถือ
เปรียบเทียบกับ "เหตุผลวิบัติรูปนัย" (formal fallacy) ซึ่งเป็นความผิดพลาดทางตรรกะ
เหตุผลวิบัติรูปนัยเป็นการให้เหตุผลเชิงนิรนัย (deductive reasoning) ที่เกิดความผิดพลาดในทางตรรกะ
ที่ควรจะให้ผลที่เป็นจริงเมื่อมีเหตุที่เป็นจริง
ซึ่งทำให้เหตุผลนั้นเป็นโมฆะ
ส่วนเหตุผลโดยอุปนัยซึ่งเป็นวิธีการให้เหตุผลแบบอรูปนัย ไม่ได้ตัดสินตามหลักของตรรกะเช่นนั้น
คือ ความสมควรของเหตุผลนั้นตัดสินโดยความน่าเชื่อถือทางความคิด
หรือตามกำลังของหรือตามวิธีการทางอุปนัย (ยกตัวอย่างเช่น การอนุมานโดยใช้สถิติ)
ยกตัวอย่างเช่น เหตุผลวิบัติโดยการวางนัยทั่วไปเร็วเกินไป (hasty generalization) สามารถกล่าวได้ดังนี้
แม้ว่า โดยนิรนัยแล้ว นี้ไม่มีทางสมเหตุผล แต่ว่า ถ้าสามารถทำการอนุมานได้โดยใช้สถิติที่สมควร การให้เหตุผลโดยวิธีนี้อาจจะเป็นสิ่งที่น่าเชื่อถือได้
สาธารณรัฐสังคมนิยมโซเวียตลิทัวเนีย
สาธารณรัฐสังคมนิยมโซเวียตลิทัวเนีย (; ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต สาธารณรัฐแห่งนี้ดำรงอยู่ระหว่าง ค.ศ. 1940–1990
สาธารณรัฐสังคมนิยมโซเวียตลิทัวเนียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลิทัวเนียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 16 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียตซึ่งทั้งสองฝ่ายได้ลงนามไว้เมื่อวันที่ 23 สิงหาคม ค.ศ. 1939
การรุกรานสหภาพโซเวียตของเยอรมนีนาซีระหว่างปี ค.ศ. 1941–1944 ส่งผลให้สาธารณรัฐสังคมนิยมโซเวียตลิทัวเนียถูกยุบเลิกไปโดยพฤตินัย ต่อมาเมื่อทหารเยอรมันถอนกำลังออกไปในช่วงปี ค.ศ. 1944–1945 สหภาพโซเวียตก็กลับมามีอำนาจครอบงำลิทัวเนียอีกครั้งและเป็นอยู่เช่นนั้นนานถึงห้าสิบปี อย่างไรก็ตาม ชาติตะวันตกหลายชาติ (รวมทั้งสหรัฐอเมริกา) ยังคงรับรองว่าลิทัวเนียเป็นรัฐเอกราชและมีอธิปไตยโดยนิตินัยต่อไป โดยขึ้นกับกฎหมายระหว่างประเทศซึ่งมีตัวแทนเป็นคณะทูตและกงสุลต่าง ๆ ที่ลิทัวเนียได้แต่งตั้งไว้ก่อนปี ค.ศ. 1940
ในวันที่ 18 พฤษภาคม ค.ศ. 1989 สาธารณรัฐสังคมนิยมโซเวียตลิทัวเนียได้ประกาศอธิปไตยแห่งรัฐตลอดทั่วทั้งดินแดนของตนในช่วงที่มีการปรับโครงสร้างทางการเมืองและเศรษฐกิจภายในสหภาพโซเวียต ในวันที่ 11 มีนาคม ค.ศ. 1990 สาธารณรัฐลิทัวเนีย (เปลี่ยนชื่อมาจากสาธารณรัฐสังคมนิยมโซเวียตลิทัวเนีย) ได้รับการสถาปนาขึ้นอีกครั้งด้วยรัฐบัญญัติว่าด้วยการคืนสถานะรัฐลิทัวเนียและได้รับการรับรองจากหลายประเทศในช่วงเวลาไม่นานก่อนการล่มสลายของสหภาพโซเวียต และในวันที่ 6 กันยายน ค.ศ. 1991 สหภาพโซเวียตก็ประกาศรับรองเอกราชของลิทัวเนีย
สาธารณรัฐสังคมนิยมโซเวียตอาเซอร์ไบจาน
สาธารณรัฐสังคมนิยมโซเวียตอาเซอร์ไบจาน ( ) เป็นหนึ่งใน 15 สาธารณรัฐองค์ประกอบ (constituent republic) ของสหภาพโซเวียต ก่อตั้งเมื่อวันที่ 28 เมษายน 1920 เมื่อโซเวียตรัสเซีย และผ่ายนิยมโซเวียตเข้ามามีอำนาจในภูมิภาคนี้ ในช่วงสองปีแรก สาธารณรัฐสังคมนิยมโซเวียตอาเซอร์ไบจานเป็นประเทศอิสระจนถึงการรวมตัวกันเป็นสหพันธ์สาธารณรัฐสังคมนิยมโซเวียตทรานส์คอเคซัส พร้อมกับ สาธารณรัฐสังคมนิยมโซเวียตอาร์มีเนีย และสาธารณรัฐสังคมนิยมโซเวียตจอร์เจีย
ในเดือนธันวาคม 1922 สหพันธ์สาธารณรัฐสังคมนิยมโซเวียตทรานส์คอเคซัส กลายเป็นส่วนหนึ่งของสหภาพโซเวียตที่จัดตั้งขึ้นใหม่ รัฐธรรมนูญของสาธารณรัฐสังคมนิยมโซเวียตอาเซอร์ไบจาน ได้รับการอนุมัติโดยการประชุม 9th Extraordinary All-Azerbaijani Congress of Soviets ในวันที่ 14 มีนาคม 1937 ในวันที่ 5 กุมภาพันธ์ 1991 สาธารณรัฐสังคมนิยมโซเวียตอาเซอร์ไบจาน ได้เปลี่ยนชื่อเป็น สาธารณรัฐอาเซอร์ไบจาน ตามคำตัดสิน № 16-XII ของสภาโซเวียตแห่งอาเซอร์ไบจาน ซึ่งอนุมัติตามกฤษฎีกาของประธานาธิบดีสาธารณรัฐสังคมนิยมโซเวียตอาเซอร์ไบจาน ลงวันที่ 29 พฤศจิกายน 1990 แม้อาเซอร์ไบจานจะยังคงเป็นส่วนหนึ่งของสหภาพโซเวียตก็ตาม ก่อนที่จะประกาศเป็นเอกราชในเดือนตุลาคม 1991 รัฐธรรมนูญของสาธารณรัฐสังคมนิยมโซเวียตอาเซอร์ไบจานสิ้นสุดลงในปี 1995 เมื่อมีการประกาศใช้รัฐธรรมนูญฉบับใหม่ของอาเซอร์ไบจาน
คุณพุ่ม
คุณพุ่ม หรือที่รู้จักกันในนาม บุษบาท่าเรือจ้าง เป็นกวีหญิงในสมัยกรุงรัตนโกสินทร์ ที่มีความสำคัญในสมัยรัชกาลที่ 3 มีผลงานการประพันธ์คือ เพลงยาวสามชาย เพลงยาวบวงสรวงฉลองสระบางโขมด เพลงยาวเฉลิมพระเกียรติ และนิราศวังบางยี่ขัน
คุณพุ่ม เป็นธิดาพระยาราชมนตรี (ภู่) ซึ่งเป็นข้าหลวงเดิมของรัชกาลที่ 3 เมื่อเจริญวัยคุณพุ่มถวายตัวเป็นข้าราชการฝ่ายใน ตำแหน่งพนักงานพระแสงจนเป็นที่โปรดปราน แต่อยู่ไม่นานก็กราบถวายบังคมลาออก โดยอาศัยอยู่ที่แพหน้าบ้านท่านบิดา เหนือวังท่าพระ ใกล้ท่าเรือจ้าง เมื่อสิ้นบุญของบิดา คุณพุ่มมีฐานะยากจนลงต้องเขียนกลอนขาย นับเป็นกวีหญิงคนแรกที่หาเลี้ยงชีพด้วยการเขียนกลอนขาย
ในสมัยรัชกาลที่ 4 คุณพุ่มได้อาศัยพึ่งบุญบารมีพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร เมื่อพระองค์ท่านทั้งสองสิ้นพระชนม์ คุณพุ่มได้ไปอาศัยอยู่กับพระเจ้าบรมวงศ์เธอ พระองค์เจ้านารีรัตนา ทั้ง 3 พระองค์ทรงป็นพระราชบุตรในพระบาทสมเด็จพระจอมเกล้าเจ้าอยู่หัว
ในสมัยรัชกาลที่ 5 คุณพุ่มได้เข้ารับราชการใน สมเด็จพระเจ้าบรมวงศ์เธอ กรมพระยาสุดารัตนราชประยูร พระราชธิดาในรัชกาลที่ 3 ซึ่งเป็นผู้ทำนุบำรุงพระบาทสมเด็จพระจุลจอมเกล้าเจ้าอยู่หัวมาตั้งแต่ยังทรงพระเยาว์ และทรงชุบเลี้ยงคุณพุ่มจนตลอดชีวิต โดยคุณพุ่มทำหน้าที่ผู้บอกสักวา
คุณพุ่มเป็นกวีหญิงโสดฝีปากกล้า สำนวนกลอนเด่น มีความสามารถทางบอกสักวาและเพลงยาว มีคารมคมคายมาก ได้สมญาว่า บุษบาท่าเรือจ้าง เนื่องจากมักแต่งบทบอกสักวาเป็นตัวบุษบา มีเจ้านายและขุนนางไปติดพันเล่นสักวาอยู่เนืองๆ เช่น สมเด็จเจ้าฟ้ากรมขุนอิศเรศรังสรรค์ (ต่อมาคือ พระบาทสมเด็จพระปิ่นเกล้าเจ้าอยู่หัว) หลวงนายสิทธิ์ (ช่วง บุนนาค ต่อมาคือ สมเด็จเจ้าพระยาบรมมหาศรีสุริยวงศ์) เป็นต้น
ผลงานประพันธ์ของคุณพุ่ม ได้แก่
สโมสรตะกร้อนครราชสีมา
สโมสรตะกร้อนครราชสีมา เป็นสโมสรตะกร้อในประเทศไทย ปัจจุบันเล่นอยู่ในตะกร้อ ไทยแลนด์ ลีก ใช้สนามแข่งขันคือ สนามโรงยิมค่ายสุรนารี จังหวัดนครราชสีมา
รายชื่อผู้เล่นชุด ประจำปี 2555
กุ้งมังกรญี่ปุ่น
กุ้งมังกรญี่ปุ่น (; ; "อิเสะ-อิบิ") เป็นครัสเตเชียนชนิดหนึ่ง จำพวกกุ้งมังกร (Palinuridae) มีชื่อวิทยาศาสตร์ว่า "Panulirus japonicus"
เป็นกุ้งมังกรที่มีเปลือกและส่วนหัวเป็นสีส้มเข้มหรือสีแดง ขนาดเมื่อโตเต็มที่ยาวได้มากกว่า 30 เซนติเมตร หรือหนึ่งฟุต อาศัยอยู่ตามโขดหินในทะเลรอบ ๆ ญี่ปุ่น, จีน, เกาหลี และไต้หวัน เป็นกุ้งที่ออกหากินในเวลากลางคืน
ที่ญี่ปุ่น สถานที่ ๆ ขึ้นชื่อว่าเป็นแหล่งที่มีกุ้งมังกรญี่ปุ่นชุกชุมและขึ้นชื่อมากที่สุด คือ อ่าววะกุ ในเขตเมืองชิมะ จังหวัดมิเอะ ทางตอนใต้ของประเทศ โดยชาวประมงจะวางลอบดักกุ้งในเวลากลางคืน ซึ่งเป็นช่วงที่กุ้งออกหากิน และกลับมาดึงอวนในเวลาเช้าตรู่ ในการวางอวนแต่ละครั้งจะวางประมาณ 10 จุด ในแต่ละจุดจะมีกุ้งมังกรญี่ปุ่นติดมาประมาณ 100 ตัว
กุ้งมังกรญี่ปุ่น จัดเป็นอาหารทะเลที่รสชาติอร่อย เนื้อขาวมีรสหวาน และมีราคาซื้อขายที่แพงมาก สามารถนำไปปรุงเป็นอาหารต่าง ๆ ได้มากมาย โดยการรับประทานในแบบญี่ปุ่นดั้งเดิม คือ การรับประทานสด ๆ แบบซาชิมิ โดยตัดส่วนหัวของกุ้งแยกออกจากลำตัว เมื่อรับประทานเนื้อสด ๆ ต้องรับประทานร่วมกับมันกุ้งที่แคะออกจากส่วนหัวด้วยเพื่อเพิ่มรสชาติ และการใช้ไม้แหลมเสียบทะลุตัวกุ้งจากส่วนท้าย แล้วนำไปย่างสด ๆ โรยเกลือทั้งที่กุ้งยังเป็น ๆ อยู่ เพื่อรับประทานเป็นกุ้งมังกรญี่ปุ่นโรยเกลือ
ฉิน หวง
ฉิน หวง () เป็นนักแสดงภาพยนตร์โทรทัศน์ชาวฮ่องกง มีชื่อเสียงในฐานะผู้รับบทจิวแป๊ะทง ในภาพยนตร์โทรทัศน์ "มังกรหยก" ฉบับของทีวีบี ทั้งในปี ค.ศ. 1976 และ 1983 ฉิน หวง มีชื่อจริงว่า Leung Yat Shing (梁日成) เนื่องจากมีร่างกายอ้วนท้วน จึงได้รับบทชายอ้วน อารมณ์ดีมาตลอดชีวิตการแสดง
ในปี 2008 มีข่าวว่าเขาประสบอุบัติเหตุตกน้ำ ระหว่างเดินกลับจากงานเลี้ยงของสถานีโทรทัศน์ทีวีบีด้วยอาการเมามาย เขาจมน้ำ ไม่ได้สติ และอยู่ในอาการโคม่าเป็นเวลาหลายวัน แต่ก็รอดชีวิตมาได้ในที่สุด
เอ๋าไป้
กูวาลเจีย โอโปย (แมนจู: "Gūwalgiya Oboi"; "กวาเอ่อร์เจีย เอ๋าไป้") (ค.ศ. 1610–1669) เป็นขุนนางฝ่ายทหารชาวแมนจูผู้รับใช้ ราชวงศ์ชิง ตั้งแต่ต้นราชวงศ์ เป็นหนึ่งในสี่ผู้สำเร็จราชการของจักรพรรดิคังซี แต่ท้ายสุดกลับถูกจำคุกด้วยข้อหา 24 ข้อ
เอ๋าไป้เป็นบุตรชายของนายทหารในตระกูล กูวาลเจีย ซึ่งอยู่ในสังกัดกองธงขอบเหลืองของข่านแห่งโฮ่วจิน ต่อมาได้เป็นผู้รับใช้จักรพรรดิชิงไท่จง พ่อของเขานั้นเป็นหัวหน้าผู้รักษาประตูเมืองของเมืองมุกเดน ขณะที่ลุงของเขายังเป็นหนึ่งในนายทหารที่น่าไว้วางใจของนูรฮาร์ชี หลักฐานที่กล่าวถึงเอ๋าไป๋ครั้งแรกได้ระบุในหนังสือ "พงศาวดารแห่งชิงไท่จง" (清太宗实录) ซึ่งกล่าวว่า เขาได้ขับไล่ทหารหมิงได้และได้รับการปูนบำเหน็จพอสมควร
เอ๋าไป้เข้ารับราชการทหารเมื่อประมาณปี ค.ศ. 1634 ในรัชสมัยของ จักรพรรดิชิงไท่จง ในฐานะทหารชั้นผู้น้อยของกองกำลังทหารม้า เขาได้ต่อสู้และรบกับทหารของราชวงศ์หมิงไปหลายครั้งและ และมีชื่อเสียงจากความกล้าหาญของตนเอง จนได้เลื่อนเป็นนายกอง ในปี 1637 ระหว่างสงครามรุกรานเกาหลีครั้งที่สอง เอ๋าไป้ได้ยึดครองเกาะผี ทางใต้ของแม่น้ำยาลูและได้ทำการรบกับทหารหมิงจนได้รับยศพันเอกชั้นสาม และได้รับนามว่า "ปาถูหลู่" (巴图鲁) หมายถึง นักรบผู้ชาญฉลาด
เอ๋าไป้ได้กระทำความดีความชอบช่วยเหลือจักรพรรดิราชวงศ์ชิงในการยึดครองประเทศจีนจนได้รับยศและตำแหน่งที่สูงขึ้นเรื่อยๆ
เอ๋าไป้ได้เข้าสังกัดเป็นนายทหารกองธงขอบเหลืองของ จักรพรรดิชิงไท่จง เมื่อทรงสวรรคต องค์ชายเหาเก๋อ พระราชโอรสองค์โต ก็ได้เข้ามาควบคุมแทน แต่ต่อมาเมื่อ รุ่ยชินอ๋อง ได้สั่งควบคุมกองทหารแปดธงทั้งหมด ทำให้องค์ชายเหาเก๋อทรงถูกจำคุกและสิ้นพระชนม์ ส่วนเอ๋าไป้ถูกถอดยศและตำแหน่งด้วยข้อหา อวดอ้างการรบที่พ่ายแพ้ และสนับสนุนเหาเก๋อเป็นจักรพรรดิ ภายหลังเมื่อ รุ่ยชินอ๋อง สิ้นพระชนม์ เอ๋าไป๋ได้รับตำแหน่งและยศคืนจาก ซุ่นจื้อฮ่องเต้
ภายหลังเมื่อ ซุ่นจื้อฮ่องเต้ ทรงเสด็จสวรรคต เอ๋าไป้ได้ขึ้นเป็นผู้สำเร็จราชการแทนพระองค์ แต่ในเวลาต่อมากลับแสดงกิริยาที่ไม่เหมาะสมต่อ ฮ่องเต้ โดยเฉพาะการสั่งประหาร ซูเค่อซาฮา และมีความพยายามจะก่อกบฏ ทำให้ จักรพรรดิคังซี ทรงสั่งจับกุมด้วยข้อหา 24 ข้อ แต่เนื่องจากความดีความชอบ ทำให้มีการละเว้นโทษประหาร และจำคุกแทน และต่อมาก็เสียชีวิตในที่สุด
ภายหลังเมื่อ จักรพรรดิยงเจิ้ง ขึ้นครองราชย์ ทรงได้คืนยศให้กับเอ๋าไป้ แต่ต่อมาในยุคของ จักรพรรดิเฉียนหลง เขากลับถูกลดยศหลังจากการพิจารณาส่วนดีและส่วนเสียของเขา
นิวยอร์กซิตี้บอย
New York City Boy เป็นเพลงของอังกฤษโดยวงเพตชอปบอยส์ ออกจำหน่ายเมื่อเดือนกันยายน ปี พ.ศ. 2542
เต่าบึงจุด
"ระวังสับสนกับ: เต่าบึงดำ"
เต่าบึงจุด หรือ เต่าบึงดำลายจุด หรือ เต่าดำแฮมิลตัน (; ) เต่าชนิดหนึ่ง จัดอยู่ในวงศ์เต่านา (Geoemydidae)
จัดเป็นเพียงเต่าเพียงชนิดเดียวเท่านั้นที่อยู่ในสกุล "Geoclemys" โดยชื่อ แฮมิลตัน ที่เป็นทั้งชื่อสามัญและชื่อวิทยาศาสตร์นั้น ตั้งขึ้นเพื่อเป็นเกียรติแก่นักธรรมชาติวิทยาชาวสกอต ฟรานซิส แฮมิลตัน
เต่าบึงจุด เป็นเต่าขนาดเล็ก ขนาดโตเต็มที่ไม่เกิน 1 ฟุต มีลักษณะเด่น คือ ทั้งตัวและกระดองมีสีคล้ำเช่น สีดำ หรือสีน้ำตาลเข้ม ตามหัวลำตัวและกระดองมีจุดกลมสีเหลืองหรือสีขาวกระจายอยู่ทั่ว ขนาดของเพศผู้โตเต็มที่ไม่เกิน 11–12 นิ้ว และ เพศเมียมีขนาดเล็กกว่าเพศผู้ ขนาด 7–8 นิ้ว มีฤดูผสมพันธุ์ ปีละ 2 ครั้ง ในช่วงเดือนมกราคม และ เดือนกรกฎาคม ออกไข่ครั้งละ 6–10 ฟอง ระยะฟักไข่ 60–65 วัน อายุยืนประมาณ 15–20 ปี เป็นเต่าที่พบแพร่กระจายพันธุ์ในแหล่งน้ำจืดของอนุทวีปอินเดีย เช่น อินเดีย, บังกลาเทศ, ปากีสถาน
เต่าบึงจุด เป็นเต่าที่นิยมเลี้ยงกันเป็นสัตว์เลี้ยง โดยเชื่อว่าทำให้ผู้เลี้ยงได้มีชีวิตที่ยืนยาว มีความอยู่เย็นเป็นสุข ทำให้มีสนนราคาซื้อขายที่แพงมาก โดยเต่าขนาดเล็กมีราคาประมาณ 4,000 บาท และเต่าขนาดใหญ่ถึง 10,000 บาท
ซึ่งเต่าดำแฮมิลตัน เป็นสัตว์ที่มีรายชื่อห้ามซื้อขายในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์  (CITES) และมีรายชื่อในพระราชบัญญัติสงวนและคุ้มครองสัตว์ป่าของประเทศไทย ทำให้การซื้อขายกันในประเทศไทยถือเป็นสิ่งผิดกฎหมาย แต่ก็เป็นเต่าที่มีลักลอบนำเข้ามาจากต่างประเทศ คราวละมาก ๆ ในครั้งเดียวโดยเก็บซ่อนไว้ในกระเป๋าเดินทาง และถูกมัดด้วยถุงพลาสติกหรือสก๊อตเทป ทำให้เต่าส่วนมากอ่อนแอ สภาพร่างกายขนาดน้ำและอาหาร และทำให้มีสภาพใกล้ตายได้
ในประเทศไทย มีการเพาะขยายพันธุ์สำเร็จเป็นครั้งแรกที่สวนสัตว์ดุสิต โดยลูกเต่าได้ฟักออกจากไข่เป็นตัวเมื่อวันที่ 27 เมษายน ค.ศ. 2018 จำนวนทั้งสิ้น 10 ตัว จากไข่ทั้งหมด 11 ฟอง และเปิดให้บุคคลทั่วไปเข้าชมได้เมื่อต้นเดือนกรกฎาคม ปีเดียวกัน
ทอม ฟิลลิปส์
ทอมัส แฮนนิแฟน (Thomas Hannifan) หรือ ทอม ฟิลลิปส์ (Tom Phillips) เป็นผู้บรรยาย, ผู้สัมภาษณ์ มวยปล้ำอาชีพชาวอเมริกัน ปัจจุบันทำงานกับWWE
เหรียญลูกเสือยั่งยืน
เหรียญลูกเสือยั่งยืน เป็นเครื่องราชอิสริยาภรณ์ที่สร้างขึ้นตามพระราชบัญญัติลูกเสือ พ.ศ. 2551 หมวด 5 เหรียญลูกเสือและการยกย่องเชิดชูเกียรติ จัดสร้างขึ้นสำหรับพระราชทานเป็นบำเหน็จความชอบในราชการให้แก่บุคคลากรทางการลูกเสือเท่านั้น
ตามพระราชบัญญัติลูกเสือ พ.ศ. 2551 มาตรา 62 ได้กำหนดลักษณะของเหรียญลูกเสือยั่งยืน ไว้ว่า "เหรียญลูกเสือยั่งยืน มีลักษณะเป็นเหรียญเงินรูปหกเหลี่ยมตัวเหรียญหมุนได้ ขนาดเส้นผ่าศูนย์กลาง 3.3 เซนติเมตร มีมุมแหลมอยู่ด้านบนติดกับห่วงห้อยร้อยแพรแถบมีขอบสองชั้น ด้านหน้ากลางเหรียญมีหน้าเสือประกอบวชิระทำเป็นลายดุน ภายในกรอบเป็นวงกลม ยกระดับพ่นทรายด้าน ด้านหลังเป็นตราคณะลูกเสือแห่งชาติ ขอบเหรียญเบื้องล่างมีข้อความว่า “บำเหน็จแห่งความยั่งยืน” อยู่บนพื้นพ่นทรายด้าน ด้านบนแพรแถบเป็นเข็มกลัดมีลักษณะเป็นแถบโลหะสีเงิน ภายในมีข้อความว่า “เสียชีพอย่าเสียสัตย์” ล้อมด้วยรูปเกลียวเชือกผูกเป็นปมเงื่อนพิรอด แพรแถบกว้าง 3 เซนติเมตร มีริ้วสีแดงกว้าง 11 มิลลิเมตร อยู่กลาง ริมทั้งสองข้างมีริ้วสีดำกว้าง 3 มิลลิเมตร ถัดจากริ้วสีดำเป็นริ้วสีขาวกว้าง 2 มิลลิเมตร และริ้วสีเหลืองอยู่ริมแพรแถบกว้าง 4.5 มิลลิเมตร ประดับที่อกเสื้อเหนือปกกระเป๋าเบื้องซ้าย"
ตามพระราชบัญญัติลูกเสือ พ.ศ. 2551 มาตรา 61 ได้กำหนดไว้ว่า "ให้มีเหรียญลูกเสือยั่งยืนเป็นเครื่องราชอิสริยาภรณ์ ไว้สำหรับพระราชทานเป็นบำเหน็จความชอบในราชการให้แก่บุคลากรทางการลูกเสือที่ปฏิบัติหน้าที่อย่างต่อเนื่องเป็นระยะเวลาไม่น้อยกว่าสิบห้าปี (15 ปี) ด้วยความวิริยะอุตสาหะ ทำงานด้วยความเรียบร้อย ไม่เกิดความเสียหาย ก่อให้เกิดผลดีต่อกิจการลูกเสือ ตามหลักเกณฑ์ที่คณะกรรมการบริหารลูกเสือแห่งชาติกำหนด" แต่ในปัจจุบันยังไม่มีหลักเกณฑ์การรับพระราชทานตามที่ระบุไว้ในกฎหมาย
เหรียญกาชาดสดุดี
เหรียญกาชาดสดุดี มีลักษณะเป็นเหรียญกลมแบน เส้นผ่าศูนย์กลาง 30 มิลลิเมตร ด้านหน้า กลางเหรียญมีพระรูปสมเด็จพระนางเจ้าสิริกิติ์ พระบรมราชินีนาถทรงฉลองพระองค์ชุดไทยประยุกต์ ทรงสายสะพายและสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ พระอังสาเบื้องซ้ายประดับดวงตราปฐมจุลจอมเกล้า เหรียญดุษฎีมาลา เข็มศิลปวิทยา และเหรียญรัตนาภรณ์รัชกาลที่ ๙ ชั้นที่ ๑ ภายในวงขอบเหรียญมีข้อความว่า “สมเด็จพระนางเจ้าสิริกิติ์ พระบรมราชินีนาถ สภานายิกาสภากาชาดไทย” ด้านหลังกลางเหรียญมีรูปตราสัญลักษณ์งานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถเนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๑๒ สิงหาคม ๒๕๔๗ ขนาบด้านขวาและซ้ายด้วยเครื่องหมายกาชาด ด้านล่างมีข้อความว่า “กาชาดสดุดี” เหนือขอบเหรียญมีอักษรพระนามาภิไธย “ส.ก.” ไขว้ ภายใต้พระมหามงกุฎ ด้านหลังมีห่วงสำหรับบุรุษใช้ห้อยกับแพรแถบกว้าง 30 มิลลิเมตร พื้นของแพรแถบเป็นสีขาวและตรงกลางแพรแถบมีริ้วสีแดง สำหรับสตรีใช้ห้อยกับแพรแถบดังกล่าวผูกเป็นรูปแมลงปอ
เหรียญกาชาดสดุดี มีลำดับเป็น 3 ชั้น คือ
ปูไฮเกะ
ปูเฮเกะ หรือ ปูซะมุไร (; ; ) เป็นปูทะเลขนาดเล็กชนิดหนึ่ง อาศัยอยู่ในท้องทะเลแถบเมืองชิโมะโนะเซะกิ จังหวัดยะมะงุจิ ทางตอนใต้ของญี่ปุ่น
ปูเฮเกะ มีลักษณะเด่น คือ บนกระดองมีลวดลายที่มีลักษณะเหมือนใบหน้ามนุษย์ที่กำลังโกรธเกรี้ยวหรือหน้ากากซะมุไร ซึ่งชาวญี่ปุ่นเชื่อว่า ปูชนิดนี้เป็นดวงวิญญาณของเหล่านักรบซะมุไรตระกูลเฮเกะ หรือไทระที่กลับชาติมาเกิด หลังจากได้ถูกฆ่าตายล้างตระกูลหรือกระโดดน้ำฆ่าตัวตายในท้องทะเลแถบนี้เมื่อปี ค.ศ. 1185 ในยุทธการดันโนะอุระ ซึ่งเป็นส่วนหนึ่งของสงครามเก็มเป ที่เป็นสงครามแย่งชิงความเป็นใหญ่ระหว่าง 2 ตระกูลใหญ่ คือ ไทระ กับ มินะโมะโตะ และฝ่ายมินะโมะโตะเป็นฝ่ายชนะ จึงมีเรื่องเล่าต่าง ๆ เกี่ยวกับดวงวิญญาณที่ยังไม่สงบของสมาชิกเหล่าตระกูลไทระต่าง ๆ บ้างก็ว่าชาวประมงในแถบนี้เห็นดวงไฟวิญญาณบนท้องทะเลในเวลาค่ำคืน
ในทางวิทยาศาสตร์ นักวิทยาศาสตร์เชื่อว่า ปูไฮเกะเป็นผลมาจากการคัดสรรเทียม ซึ่งมาจากฝีมือมนุษย์ โดยชาวประมงในแถบนี้เมื่อจับปูชนิดตัวหนึ่งนี้ได้ ที่มีรูปลักษณะที่ประหลาดบนกระดองจึงไม่กล้าจับมา และได้โยนลงทะเล ปูที่มีกระดองประหลาดนั้นจึงได้ผสมพันธุ์และขยายพันธุ์กับปูตัวอื่น ๆ จนกลายมาเป็นปูที่มีกระดองที่มีใบหน้ามนุษย์เช่นนี้มากมาย กอรปกับที่มีเรื่องเล่าเช่นนี้ในท้องถิ่นจึงเกิดเป็นจินตภาพขึ้นมา
สโมสรคริกเกตและฟุตบอลเจนัว
สโมสรแห่งนี้เป็นแชมป์ลีกทีมแรกของ อิตาลี
สโมสรฟุตบอลเจนัว ก่อตั้งขึ้นเมื่อวันที่ 7 กันยายน ค.ศ. 1893 ในชื่อของ เจนัว คริกเก็ต แอนด์ แอธเลติก คลับ ซึ่งต่อมาทางสโมสรได้
เปลี่ยนเป็นสโมสรฟุตบอลจึงตัดคำว่า แอธเลติก ออก
กฤษฎา สมคะเน
กฤษฎา สมคะเน (ชื่อเล่น: แมน; เกิดวันที่ 28 กันยายน พ.ศ. 2533) เป็นนักกีฬาวอลเลย์บอลชายทีมชาติไทย ปัจจุบันเขาเล่นตำแหน่งตัวตีด้านนอก ให้กับสโมสรเบอกาซี บีวีเอ็น
กฤษฎาได้รับเลือกให้เป็นหนึ่งในนักวอลเลย์บอลทีมชาติไทยในการแข่งขันซีเกมส์ 2013 ที่จัดขึ้น ณ ประเทศพม่า โดยมีเป้าหมายคือการป้องกันตำแหน่งแชมป์
เมื่อวันที่ 19 มิถุนายน พ.ศ. 2557 กฤษฎา สมคะเน ได้รับการทาบทามจากสโมสรวอลเลย์บอลโออิตะมิโยะชิไวส์เซออัดเลอร์จากประเทศญี่ปุ่นให้ไปร่วมทดสอบฝีมือ วันที่ 2 กรกฎาคม พ.ศ. 2557 ทางสโมสรวอลเลย์บอลโออิตะมิโยะชิไวส์เซออัดเลอร์ตัดสินใจไม่เซ็นสัญญา และเลือกนักวอลเลย์บอลชาวกานาเข้าร่วมทีม
เดือนธันวาคม พ.ศ. 2557 กฎษฎา สมคะเน รับหน้าที่เป็นหัวหน้าทีมและเป็นผู้ถือธงไตรรงค์ นำขบวนนักกีฬาลงสู่สนาม ในพิธีเปิดการแข่งขันมหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
กรกช เทพสิทธา
กรกช เทพสิทธา (อุ๋งอิ๋ง)Goragoth Tepsittha; a Thai singer and song writer.
กรกช เทพสิทธา (อุ๋งอิ๋ง) เกิดเมื่อวันที่ 13 กรกฎาคม 2532 จบการศึกษาระดับมัธยมศึกษาจาก โรงเรียนกุนนทีรุทธารามวิทยาคม ระดับปริญญาตรี สาขาภาษาอังกฤษ คณะมนุษยศาสตร์ (เกียรตินิยมอันดับ 2) จาก มหาวิทยาลัยศรีนครินทรวิโรฒ ประสานมิตร เป็นศิลปินในสังกัด GMM Grammy และยังเป็นนักแปล รวมถึงนักแต่งเพลงให้กับบริษัท E.Q. Plus Publishing
เข้ารอบ 50 คนสุดท้ายจากรายการ Academy Fantasia 6
ชนะการประกวดจากรายการ The Hunt ถ้าใช่ได้เกิด ทางช่อง 9 และได้เซ็นสัญญากับค่าย GMM Grammy สังกัด GMM TV Records
วอตซัพวิตยู
วอตซัพวิตยู ( หรือมักจะเขียนว่า ) เป็นเพลงในปี ค.ศ. 1993 โดย เอ็ดดี้ เมอร์ฟี featuring ไมเคิล แจ็กสัน รวมอยู่ในแทร็คที่ 6 สตูดิโออัลบั้มที่ 3 ของเมอร์ฟี "Love's Alright" แจ็คสันตัดสินใจที่จะมีส่วนร่วมในเพลงและวิดีโอตั้งแต่ที่เขาคิดว่าเนื้อเพลงที่มีข้อความเชิงบวก
"Whatzupwitu" ได้รับการกล่าวสำหรับมิวสิควิดีโอ ที่กำกับโดย Wayne Isham และKlasky Csupo ซึ่งได้รับแรงบันดาลใจจากหน้าปกอัลบั้ม และยังใช้คอมพิวเตอร์กราฟิกส์ในมิวสิควิดีโอนี้ด้วย ต่อมาเมอร์ฟีได้เป็นแขกรับเชิญในมิวสิควิดีโอของแจ็คสัน "Remember the Time" มันได้รับการโหวตจากผู้ชมเอ็มทีวีในปี ค.ศ. 1999 เป็นหนึ่งในสามเพลงที่ห่วยที่สุดของเวลาทั้งหมด และนำออกทางช่องอย่างถาวร
กอตทูบีแดร์ (เพลง)
กอตทูบีแดร์ () เป็นเพลงที่แต่งโดย Elliot Willensky ให้กับศิลปินชาวอเมริกัน ไมเคิล แจ็กสัน ซึ่งเวอร์ชันเดิมที่ถูกปล่อยออกมาเป็นซิงเกิลเดี่ยวครั้งแรกของเขาในปี ค.ศ. 1971 ค่ายเพลงโมทาวน์เรเคิดส์ เพลงนี้ผลิตโดย Hal Davis และบันทึกเสียงไว้ที่ Motown's Hitsville West studios ในฮอลลีวูด
ซิงเกิลกลายเป็นความสำเร็จทันที ติดชาร์ตอันดับที่ 1 ในชาร์ตซิงเกิลอาร์แอนด์บี และป็อปของ Cashbox ในขณะที่ติดชาร์ตอันดับที่ 4 ในบิลบอร์ดชาร์ตซิงเกิลอาร์แอนด์บี และป็อป
เดอะวินเนอร์อีส ไทยแลนด์
เดอะวินเนอร์อีส ไทยแลนด์ () คือรายการประกวดร้องเพลง ผลิตโดย ทรู มิวสิก โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ โดยเริ่มออกอากาศครั้งแรก 13 เมษายน พ.ศ. 2557
แต่ละสัปดาห์จะมีการแข่งขัน 3 รอบ ผู้เข้าแข่งขันทั้ง 8 ทีม (ในฤดูกาลที่ 2 จะเหลือ 7 ทีมเท่านั้น เพราะมีทีมหนึ่งได้รับสิทธิ์ผ่านเข้าไปแข่งในรอบต่อไป) จะถูกจับคู่เพื่อแข่งขันกันตัวต่อตัว ทีมละหนึ่งเพลง โดยกรรมการผู้ทรงคุณวุฒิ 101 คนจะลงคะแนนเสียง ซึ่งผู้ที่ได้คะแนนเสียงมากกว่าคือผู้ชนะและผ่านเข้ารอบ แต่ก่อนที่จะประกาศผลคะแนนเสียง ทางรายการจะให้โอกาสผู้เข้าแข่งขันทั้งสองทำการตัดสินใจเลือกว่าจะสละสิทธิ์และถอนตัวออกจากการแข่งขัน หรือจะสู้ต่อเพื่อที่จะเป็นผู้ชนะ
ผู้ที่สละสิทธิ์จะได้กลับบ้านพร้อมกับข้อเสนอของทางรายการ นั่นคือเงินสดจำนวนมาก และจะมากขึ้นเรื่อย ๆ ตามรอบการแข่งขัน ส่วนผู้ที่สู้ต่อจะได้เข้าสู่การแข่งขันรอบต่อไป แต่ถ้าไม่มีใครสละสิทธิ์ ผู้ที่ตัดสินใจสู้ต่ออาจจะต้องกลับบ้านมือเปล่า หากผลคะแนนเสียงจากกรรมการตัดสินว่าแพ้ รายการนี้นอกจากจะพิสูจน์ว่าผู้เข้าแข่งขันมั่นใจในตัวเองแค่ไหนแล้ว ยังพิสูจน์ได้อีกด้วยว่าสิ่งที่ผู้เข้าแข่งขันมั่นใจนั้นถูกต้องหรือไม่
แต่ละสัปดาห์จะมีผู้ชนะเพียงหนึ่งเดียว และผู้ชนะหนึ่งเดียวจาก 8 สัปดาห์นี้ก็จะได้เข้าร่วมแข่งขันในรอบชิงชนะเลิศ ซึ่งเป็นการถ่ายทอดสดในสัปดาห์สุดท้าย กติกาการแข่งขันทั้งหมดเหมือนเดิม แต่เงินรางวัลที่เป็นข้อเสนอจากรายการจะมากขึ้นไปเรื่อยๆ อีกในแต่ละรอบ จนถึง 1 ล้านบาทในรอบสุดท้าย หากผู้เข้าแข่งขันในรอบสุดท้ายสละสิทธิ์ทั้งคู่ ทั้งคู่จะได้รับเงินสด 1 ล้านบาทกลับบ้านไป แต่หากมีผู้ใดผู้หนึ่งหรือทั้งคู่ไม่สละสิทธิ์ และผู้นั้นได้รับผลโหวตว่าเป็นผู้ชนะ จะได้รับเงินรางวัลสูงสุด 10 ล้านบาท
The Winner is ประจำสัปดาห์ที่ 1 คือ กวาง อัญนรา จันทร์แก้ว
The Winner is ประจำสัปดาห์ที่ 2 คือ พา นภาดา สุขกฤต
The Winner is ประจำสัปดาห์ที่ 3 คือ Two Tone
The Winner is ประจำสัปดาห์ที่ 4 คือ เกรท บัณฑิต เทียนรัตน์
The Winner is ประจำสัปดาห์ที่ 5 คือ ว่าน รัชยาวีร์ วีระสุทธิมาศ
The Winner is ประจำสัปดาห์ที่ 6 คือ นพพร เพริศแพร้ว
The Winner is ประจำสัปดาห์ที่ 7 คือ หญิง กาญจนา สายโน
The Winner is ประจำสัปดาห์ที่ 8 คือ โอ โอฬาริก ขุนสิทธิ์
The Winner is THAILAND season 1 คือ โอ โอฬาริก ขุนสิทธิ์
The Winner is ประจำสัปดาห์ที่ 1 คือ ฝ้าย-ยุคลฉัตร เกษภาษา
The Winner is ประจำสัปดาห์ที่ 2 คือ โอ๊ต-จีรวุฒิ จันทร์ฉายแสง
The Winner is ประจำสัปดาห์ที่ 3 คือ เจมส์บอนด์-ชานนท์ บุตรพุ่ม
The Winner is ประจำสัปดาห์ที่ 4 คือ เหน่ง-พิชัยยุทธ จันทร์กลับ
The Winner is ประจำสัปดาห์ที่ 5 คือ เดีย-เตชทัต สกุลมาเจริญ
The Winner is ประจำสัปดาห์ที่ 6 คือ ปุยฝ้าย-ชวัลลักษณ์ ดิเรกวัฒนานุกุล
The Winner is ประจำสัปดาห์ที่ 7 คือ โอ่ง-ณัฐชา ปัทมพงศ์
The Winner is ประจำสัปดาห์ที่ 8 คือ อั้มพ์-ณภัทร แก้วดวงใจ
The Winner is THAILAND season 2 คือ ฝ้าย-ยุคลฉัตร เกษภาษา
มะฮ์ดี
ตามแนวคิดทางอวสานวิทยาของศาสนาอิสลาม มะฮ์ดี ( "ผู้ถูกนำทาง [โดยพระเจ้า]") คือบุคคลหนึ่ง ที่นบีมุฮัมมัดพยากรณ์ว่าจะมาขจัดความชั่วร้าย และปกครองโลกเป็นเวลาหลายปี และสร้างสันติสุขบนโลกก่อนที่ถึงวันกิยามะฮ์
ชาวมุลสลิมชีอะฮ์เชื่อว่าอิมามคนที่ 12 ผู้มีนามว่ามุฮัมมัด อัลมะฮ์ดี คือมะฮ์ดีที่นบีมุฮัมมัดพยากรณ์ไว้ในหะดีษ เขาหายสาบสูญไปตั้งแต่วันที่ 4 มกราคม ค.ศ. 874 ขณะอายุเพียง 4 ปี ชาวชีอะฮ์เชื่อว่าท่านยังมีชีวิตอยู่และปกครองชาวชีอะฮ์ผ่านนาอิบ (ตัวแทน) ซึ่งสืบทอดมาจนถึงคนที่ 4 ในปี ค.ศ. 941 จึงมีการประกาศว่าจะไม่มีนาอิบอีกต่อไป เป็นการเข้าสู่การเร้นลับระยะยาว จนกว่าใกล้จะถึงวันสิ้นโลก อิมามอัลมะฮ์ดีจะมาปรากฏตัวเพื่อสถาปนาความดี ความยุติธรรม และสันติสุข
ชาวชีอะฮ์ยังเชื่อว่าอิมามอัลมะฮ์ดีเป็นอมตะ เป็นเจ้าแห่งกาลเวลา (ซอหิบุซซะมาน) เป็นผู้ปกครองจักรวาล สามารถประทานพรทุกประการตามที่มนุษย์วิงวอนขอพรหรือขอความช่วยเหลือมาอย่างนอบน้อม
รอยัลรัมเบิล (1988)
รอยัลรัมเบิล (1988) () เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูเอฟ ในปี 1988 ซึ่งจะจัดเป็นปีแรก สถานที่จัดคือ Copps Coliseum ในเมืองHamilton, Ontario สหรัฐอเมริกา โดยจะจัดในวันที่ 24 มกราคม พ.ศ. 2531 ซึ่งจัดหลังจากศึก เซอร์ไวเวอร์ซีรีส์ (1987) โดยจะมีแมทช์การปล้ำรอยัลรัมเบิล
ทุกๆ 2 นาที จะมีนักมวยปล้ำออกมา 1 คน
การสมรสเพศเดียวกัน
การสมรสเพศเดียวกัน หรือ การสมรสเกย์ () เป็นการสมรสระหว่างบุคคลสองคนที่มีเพศเดียวกัน โดยการรับรองการสมรสเพศเดียวกันหรือการประกอบการสมรสเพศเดียวกันมักถูกเรียกว่า ความเท่าเทียมกันทางการสมรส () สมรสเท่าเทียมกัน () หรือการสมรสเป็นกลางทางเพศ () โดยเหล่าผู้สนับสนุนทั้งหลาย ในขณะเดียวกันฝ่ายที่ไม่เห็นด้วยก็มองว่าการทำให้การสมรสเพศเดียวกันชอบด้วยกฎหมายเป็นการเปลี่ยนแปลงความหมายของการสมรสเป็นอย่างอื่น การประกอบการสมรสเพศเดียวกันนั้นสามารถกระทำได้โดยพิธีของรัฐไม่เกี่ยวข้องกับศาสนาและพิธีทางศาสนา
หู เกอ
หู เกอ () เป็นนักแสดงที่มีชื่อเสียงจากเรื่อง มังกรหยก ในบทก๊วยเจ๋ง เกิดเมื่อวันที่ 20 กันยายน พ.ศ. 2525 ที่กรุงเซี่ยงไฮ้ ประเทศจีน จบการศึกษาจาก Shanghai Theatre Academy
อู๋ไท่ปั๋ว
ไท่ปั๋ว () เป็นพระโอรสพระองค์แรกของพระเจ้าโจวไท่ (周太王) และเป็นผู้ก่อตั้งแคว้นอู๋ วันประสูติและสวรรคตของพระองค์ยังไม่เป็นที่แน่ชัด
พระองค์ประสูติในสกุลจี (姬) แห่งราชวงศ์โจว มีพระอนุชาสองพระองค์ คือ องค์ชายจ้งยง (仲雍) กับองค์ชายจี้ลี่ (季歷) แม้พระองค์เป็นพระโอรสพระองค์แรก แต่พระบิดาต้องการให้เจ้าชายจี้ลี่ซึ่งมีสติปัญญาได้ขึ้นครองราชย์ต่อแทน องค์ชายไท่ปั๋วและองค์ชายจ้งยงจึงไปสร้างแคว้นอู๋ที่เมืองเหมย์หลี่ (梅里) อยู่ในมณฑลเจียงซูปัจจุบัน
องค์ชายไท่ปั๋วได้ขึ้นเป็นกษัตริย์อู๋องค์แรก และสถาปนาเมืองเหมย์หลี่เป็นเมืองหลวง ในสมัยของพระองค์ มีการพัฒนากิจการด้านเกษตรกรรมและชลประทานเป็นอย่างมาก มีรับสั่งให้ขุดคลองชลประทานขึ้นเป็นครั้งแรกคือ คลองตู (Canal Du) เมื่อสวรรคตลงโดยไม่มีพระโอรส องค์ชายจ้งยง พระอนุชา จึงขึ้นครองราชย์ต่อมา นอกจากนี้ มีการสร้างปูชนียสถานให้องค์ชายไท่ปั๋วที่หมู่บ้านเหมย์ (梅村) ในเมืองอู๋ซี โครงสร้างเดิมทำด้วยไม้ แต่ถูกทำลายลงหลายครั้งจากสงคราม มีการบูรณะหลายครั้ง สถาปัตยกรรมส่วนใหญ่ในปัจจุบันมาจากสมัยราชวงศ์ชิง
อู๋จ้งยง
จ้งยง () เป็นกษัตริย์องค์ที่สองของแคว้นอู๋ในสมัยจีนโบราณตามประวัติศาสตร์ดั้งเดิม
ชื่อสกุลของเขาคือ "จี" (姬) และชื่อตัวคือ "ยง" ส่วน "จ้ง" นั้นเป็นบรรดาศักดิ์สำหรับราชบุตรองค์ที่สองของพระเจ้าโจวไท่ (周太王) กับพระนางเจียง (Lady Jiang)
ตามประวัติศาสตร์ดั้งเดิม จี้ลี่ (季歷) ราชบุตรองค์สุดท้องของพระเจ้าโจวไท่ มีสติปัญญาและกำลังเข้มแข็ง ถึงขนาดที่องค์ชายจ้งยงและองค์ชายไท่ปั๋ว (泰伯) ยอมให้องค์ชายจี้ลี่สืบบัลลังก์ของบิดา แล้วพากันไปก่อตั้งแคว้นอู๋ในลุ่มแม่น้ำแยงซีแทน
แค้วนอู๋ดังกล่าวตั้งขึ้นที่เมืองเหมย์หลี่ (梅里) ซึ่งต่อมาได้พัฒนาทั้งด้านเกษตรกรรมและระบบชลประทานเป็นอย่างมาก องค์ชายไท่ปั๋วเป็นกษัตริย์อู๋องค์แรก แต่ไร้รัชทายาท องค์ชายจ้งยง พระอนุชา จึงครองราชย์ต่อ เมื่อองค์ชายจ้งยงสิ้นพระชนม์แล้ว ลูกหลานก็ขึ้นเป็นกษัตริย์แคว้นอู๋สืบกันมา
หยวน หย่งอี้
หยวน หย่งอี้ (;ออกเสียงภาษาจีนว่า "ยฺเหวียน หย่งอี๋") มีชื่อภาษาอังกฤษ: Anita Yuen ""แอนนิตา หยวน"" เธอเป็นที่รู้จักของคนไทยจากภาพยนตร์ต่างๆที่แสดงร่วมกับ หลิว เต๋อหัว, โจว ซิงฉือ เกิดเมื่อวันที่ 4 กันยายน พ.ศ. 2514 ที่ฮ่องกง
หยวน หย่งอี้ เข้าวงการโดยประกวดมิสฮ่องกงปี 1990 หลังจบมหาวิทยาลัยและเคยคว้ารางวัลตุ๊กตาทองฮ่องกง 2 ปีติดต่อกันเมื่อช่วง 1993 - 1994 คบหากับนักแสดงหนุ่ม จางจื่อหลิน มาตั้งแต่ปี 1993 จนแต่งงานกันในปี 2001 และเคยออกมายอมรับว่า เป็นมือที่สามมาก่อนหน้านี้อีกด้วยฯลฯฯลฯ
สุรัตน์ เสียงหล่อ
ผู้ช่วยศาสตราจารย์ สุรัตน์ เสียงหล่อ เป็นทั้งหัวหน้าผู้ฝึกสอนนักมวยไทยสมัครเล่นทีมชาติไทย, ผู้ตัดสินมวยไทยสมัครเล่น และเป็นผู้ฝึกสอนนักมวยไทยระดับอาชีพ อาทิ ยอดยางงาม จ.เจริญพร
ทั้งนี้ อาจารย์สุรัตน์เป็นบุคคลที่มีชื่อเสียงระดับแถวหน้าของวงการมวยไทย โดยเคยเป็นหัวหน้าคณะที่สร้างนักมวยไทยมาประดับวงการหลายราย นอกจากนี้ เขายังดำรงตำแหน่งเป็นผู้ช่วยศาสตราจารย์ของมหาวิทยาลัยศรีนครินทรวิโรฒ ตลอดจนดำรงตำแหน่งประธานผู้ตัดสินของศึกอัศวินดำ
พ.ศ. 2555 สุรัตน์เคยเปิดเผยถึงกรณีขัดแย้งระหว่างบัวขาว บัญชาเมฆ กับค่ายมวย ป.ประมุข ว่ามาจากบุคคลที่อยู่เบื้องหลัง ซึ่งคอยหาทางแก้เกมเพื่อผลประโยชน์บางอย่าง ส่วนในเดือนกันยายนของปีเดียวกันนี้ เขาได้ทำหน้าที่เป็นหัวหน้าผู้ฝึกสอนนักมวยไทยสมัครเล่นทีมชาติไทย ในการแข่งขันมวยไทยสมัครเล่นชิงแชมป์โลก ครั้งที่ 23 ที่จัดขึ้น ณ เซนต์ปีเตอร์สเบิร์ก ประเทศรัสเซีย
พ.ศ. 2556 สุรัตน์ เสียงหล่อ ทำหน้าที่หัวหน้าผู้ฝึกสอนนักกีฬามวยไทยสมัครเล่นทีมชาติไทย ในการแข่งขันเอเชียนอินดอร์-มาร์เชียลอาร์ตสเกมส์ 2013 ที่จัดขึ้น ณ อินช็อน ประเทศเกาหลีใต้ และในเดือนตุลาคมของปีเดียวกัน เขาได้ทำหน้าที่เป็นผู้พิจารณาเลือกนักมวยไทย เข้าร่วมการแข่งขันสปอร์ตแอคคอร์ตเวิลด์คอมแบทเกมส์ ครั้งที่ 2 ที่จัดขึ้น ณ เซนต์ปีเตอร์สเบิร์ก ประเทศรัสเซีย
พ.ศ. 2557 สุรัตน์ เสียงหล่อ ได้ทำหน้าที่เป็นหัวหน้าผู้ฝึกสอนนักกีฬามวยไทยสมัครเล่นทีมชาติไทย ในการแข่งขันมวยไทยสมัครเล่นชิงแชมป์โลก "2014 อิฟมาเวิลด์มวยไทยแชมเปียนชิพ" ที่จัดขึ้น ณ เกาะลังกาวี ประเทศมาเลเซีย โดยทีมชาติไทยของเขาสามารถเข้าถึงรอบชิงชนะเลิศได้ถึง 9 รุ่น (หญิง 2 รุ่น ชาย 7 รุ่น) จากทั้งหมดที่มีอยู่ 14 รุ่น
อาจารย์สุรัตน์ เป็นผู้ได้รับการยอมรับโดยทั่วไปว่าไม่เล่นพนันมวย ตลอดระยะเวลาหลายสิบปีที่อยู่ในวงการมวยไทย
อันดับเตยทะเล
อันดับเตยทะเล หรือ Pandanales เป็นอันดับหนึ่งของพืชมีดอกในกลุ่มพืชใบเลี้ยงเดี่ยว อันดับนี้มีความสัมพันธ์ในระดับพี่น้องกับอันดับกลอย
ระบบ APG III จัดให้อันดับนี้มีสมาชิก 5 วงศ์คือ:
ตะแบกเกรียบ
ตะแบกเกรียบ Pierre เป็นพืชในวงศ์ Lythraceae เป็นไม้พุ่มหรือไม้ต้น เปลือกบางสีน้ำตาล ลอกออกได้เป็นแผ่น ใบเรียงตรงข้าม ใบมีขนสั้นนุ่มสีน้ำตาลอมแดง เมื่อแก่จะไม่มีขนหรือมีขนตามเส้นใบด้านล่าง ดอกช่อ ดอกสีชมพูอมม่วงหรืออมขาว กลีบเลี้ยงรูปถ้วย ด้านนอกมีขนสั้นนุ่ม มี 6 กลีบ ทรงสามเหลี่ยม ติดทน กลีบดอก 6 กลีบ มีก้านกลีบ เกสรเพศผู้จำนวนมาก อันที่อยู่ด้านนอกยาวกว่าอันด้านใน รังไข่มีขนสีขาว เกสรเพศเมียเรียวยาว ยอดเกสรเป็นตุ่ม ผลแห้งแตก เกลี้ยง หรือมีขนส่วนปลาย เมล็ดจำนวนมาก มีปีก พบในไทยทุกภาค ยกเว้นภาคใต้และในเขตอินโดจีน
รง
รง หรือรงทอง เป็นพืชในวงศ์ Guttiferae เป็นไม้ยืนต้นไม่ผลัดใบเปลือกสีเทาเรียบ ยางเหนียวสีเหลือง ใบเดี่ยว ออกตรงข้าม เหนียวคล้ายหนัง ดอกสีเหลืองซีด กลิ่นหอม ผลกลม เนื้อนุ่ม เมล็ดมีเนื้อเป็นเยื่อหุ้มอยู่
ยางเหนียวนี้เรียก gamboge ได้จากรอยกรีดบนเปลือกลำต้น สีเหลืองทอง ใช้เป็นยาทาไม้ แลกเกอร์ สีและหมึก เป็นยาถ่ายอย่างแรง ทำให้อาเจียน ใช้เป็นยาถ่ายพยาธิตัวตืดในสัตว์ ในน้ำยางสีเหลืองประกอบด้วยเรซิน 70 – 80% ยางเหนียว 15 – 25% กรดที่มีมากคือกรดแคมโปอิก เป็นไม้พื้นเมืองในกัมพูชา เวียดนามใต้และไทย
ธชย ประทุมวรรณ
ธชย ประทุมวรรณ หรือ เก่ง ธชย หรือรู้จักกันในชื่อ เก่ง เดอะวอยซ์ เป็นที่รู้จักจากการประกวดรายการ เดอะวอยซ์ไทยแลนด์ เสียงจริง ตัวจริง ปีที่ 1 และได้รับรางวัลรองชนะเลิศจากการประกวด โดยเคยได้รางวัลศิลปินเดี่ยวจากโค้ก มิวสิค อวอร์ค พ.ศ. 2553 และได้รับรางวัลรองชนะเลิศอันดับ 1 ปัจจุบันมีผลงาน อิสระ และเป็นคุณครูสอนดนตรีให้เด็กอนุบาล
ธชย ประทุมวรรณ (เกิด 10 มกราคม พ.ศ. 2532) จบการศึกษาจากสาขาดนตรีไทยและดนตรีปฏิบัติ วิทยาลัยดุริยางคศิลป์ มหาวิทยาลัยมหิดล เมื่อเข้าเรียนในระดับอุดมศึกษาคุณครูที่โรงเรียนมหาวชิราวุธ เห็นแววความเป็นศิลปิน เลยจับเข้าเป็นนักร้องของวงประจำโรงเรียน ทั้งวงดนตรีสากลและวงดนตรีไทย ในด้านดนตรีไทย เก่งเป่าขลุ่ยและร้องเพลงไทยเดิมได้ เคยประกวดร้องเพลงไทย โดยครั้งแรกของการประกวดก็คว้ารางวัลชมเชยระดับประเทศของเวที “เพชรในเพลง” โดยกรมประชาสัมพันธ์ หลังจากนั้นก็ได้แชมป์ระดับภาคใต้ ในการประกวดที่จัดโดยมหาวิทยาลัยสงขลา ซึ่งขณะนั้นเก่งอยู่ในโรงเรียนระดับชั้นมัธยมศึกษา และไปประกวดทั้งวงดนตรีสากลและวงดนตรีไทยเรื่อยมา ปัจจุบันเรียนที่มหาวิทยาลัยมหิดล เป็นการเรียนร้องเพลงไทย เช่น เพลงไทยเดิม ขับเสภา และเรียนวิชาโทเป็น voice jazz
เก่ง ธชย มีน้องชาย 1 คน ชื่อ ธธรรศ ประทุมวรรณ ชื่อเล่น สก็อตสิทธิกร ประทุมวรรณ ได้เข้าแข่งขันเดอะสตาร์ ค้นฟ้าคว้าดาว ปี 5 ในวันที่ 22-23 พฤศจิกายน พ.ศ. 2551 ที่โรงแรมเมโทรโพล จังหวัดภูเก็ต โดยเพลงที่ร้องในรอบแรกคือเพลงผิดตรงไหน และรอบภาคคือเพลงหมั่นคอยดูแลและรักษาดวงใจ แต่ไม่เข้ารอบภาค
ในปี พ.ศ. 2555 เก่งเข้าประกวดรายการเดอะวอยซ์ไทยแลนด์ เสียงจริง ตัวจริง ปีที่ 1 (The Voice Thailand Season 1) โดยเป็นลูกทีมของโค้ชโจอี้ บอย (อภิสิทธิ์ โอภาสเอี่ยมลิขิต) และได้รับรางวัลรองชนะเลิศอันดับ 1 ในรายการนี้
ภัยพิบัติเหมืองโซมา
ภัยพิบัติเหมืองโซมา เมื่อวันที่ 13 พฤษภาคม ค.ศ. 2014 ที่เมืองโซมา จังหวัดมานิซา ประเทศตุรกี ซึ่งเกิดขึ้นจากเหตุไฟไหม้ที่ชั้นใต้ดินของเหมืองตั้งแต่วันที่ 13 จนถึงวันที่ 15 พฤษภาคม ส่งผลให้มีผู้เสียชีวิต 298 คน เหตุการณ์ครั้งนี้เป็นภัยพิบัติทางเหมืองที่เลวร้ายที่สุดในประวัติศาสตร์ตุรกี เหมืองแห่งนี้ดำเนินการโดยผู้ผลิตถ่านหิน Soma Kömür İşletmeleri A.Ş.โดยการระเบิดถูกสงสัยว่ามีสาเหตุมาจากเครื่องใช้ไฟฟ้า ซึ่งทำให้เกิดเพลิงไหม้ขึ้นในขณะที่มีคนงานในเหมือง 787 คน หลังจากนั้นรัฐมนตรีว่าการกระทรวงพลังงานและทรัพยากรธรรมชาติ Taner Yıldız ประกาศว่ามีจำนวนผู้เสียชีวิต 298 คน ที่เวลาหนึ่งนาฬิกาของเวลายุโรปตะวันออก เมื่อวันที่ 17 พฤษภาคม ค.ศ. 2014 มีคนงาน 18 คนถูกอ้างว่าติดค้างอยู่ภายใน และการช่วยชีวิตยังคงดำเนินต่อไป ประธานการปฏิบัติการฉุกเฉิกและภัยพิบัติ(Disaster and Emergency Management Presidency (AFAD)) ประกาศรายชื่อของ 283 คนงานซึ่งเสียชีวิตในภัยพิบัติเหมือง แต่มีการร้องเรียนว่าตัวเลขที่แท้จริงมากกว่านี้
กลุ่มคนงานเคยประท้วงเงื่อนไขความปลอดภัยของการทำเหมืองในปลายปี 2013 และความต้องการพรรคการเมืองฝ่ายตรงข้าม พรรคประชาชนสาธารณรัฐ (CHP) ที่จะสอบสวนความปลอดภัยของเหมืองถูกปฏิเสธในสภาแห่งชาติตุรกี ด้วยคะแนนเสียงพรรคการพัฒนาและยุติธรรม (AKP) เพียงไม่กี่อาทิตย์ก่อนเกิดภัยพิบัติ
วอลเลย์บอลชายชิงแชมป์แอฟริกา 2013
วอลเลย์บอลชายชิงแชมป์แอฟริกา 2013 () เป็นครั้งที่ 19 วอลเลย์บอลชิงแชมป์แอฟริกาจัดขึ้นโดยสมาคมวอลเลย์บอลแอฟริกา จะจัดขึ้นในซูสส์, ตูนิเซีย ระหว่างวันที่ 22-27 กันยายน, 2013 
การแข่งขันในครั้งนี้เป็นการแข่งแบบพบกันหมด แต่ละทีมจะต้องแข่งขันทั้งหมด 5 แมตช์ ทีมใดที่มีคะแนนสูงที่สุดจากการแข่งขันที่แข่งมา จะเป็นทีมชนะเลิศในการแข่งขันครั้งนี้
วอลเลย์บอลชายชิงแชมป์แอฟริกา 2011
วอลเลย์บอลชายชิงแชมป์แอฟริกา 2011 () ถูกจัดขึ้นในแทนเจียร์, โมร็อกโก, 23-29 กันยายน 2011
เอิร์ธทูเอคโค่
เอิร์ธทูเอคโค่ () เป็นภาพยนตร์แนวไซไฟผจญภัย กำกับโดย Dave Green และผลิตโดย Robbie Brenner ,Ryan Kavanaugh และ Andrew Panay ออกฉายในโรงภาพยนตร์เมื่อวันที่ 2 กรกฎาคม ค.ศ. 2014
วิกฤตการณ์รัฐธรรมนูญรัสเซีย พ.ศ. 2536
วิกฤตการณ์รัฐธรรมนูญ พ.ศ. 2536 เป็นความขัดแย้งทางการเมืองระหว่างประธานาธิบดีรัสเซียและรัฐสภารัสเซียซึ่งระงับด้วยการใช้กำลังทหาร ความสัมพันธ์ระหว่างประธานาธิบดีและรัฐสภาเสื่อมลงเป็นเวลาหนึ่งแล้ว วิกฤตการณ์รัฐธรรมนูญดังกล่าวถึงจุดสูงสุดเมื่อวันที่ 21 กันยายน 2536 เมื่อประธานาธิบดีบอริส เยลต์ซินมุ่งยุบสภานิติบัญญัติของประเทศรัสเซีย (คือ สภาประชาชนและสภาโซเวียตสูงสุด) แม้ประธานาธิบดีไม่มีอำนาจยุบรัฐสภาตามรัฐธรรมนูญ เยลต์ซินใช้ผลการลงประชามติเมื่อเดือนเมษายน 2536 เพื่อหนุนความชอบธรรมของตน รัฐสภาสนองโดยประกาศให้คำวินิจฉัยของประธานาธิบดีไม่มีผลและเป็นโมฆะ ฟ้องให้ขับเยลต์ซินจากตำแหน่ง และประกาศให้รองประธานาธิบดีอะเล็กซันดร์ รุตสคอยรักษาราชการในตำแหน่งประธานาธิบดี
สถานการณ์เลวร้ายลงเมื่อย่างเข้าเดือนตุลาคม วันที่ 3 ตุลาคม ผู้เดินขบวนนำแถวตำรวจรอบรัฐสภาออก และยึดสำนักงานนายกเทศมนตรีและพยายามล้อมศูนย์โทรทัศน์ออสตันคีโนด้วยการกระตุ้นจากแกนนำ กองทัพ ซึ่งทีแรกประกาศตนเป็นกลาง ปฏิบัติตามคำสั่งของเยลต์ซินล้อมอาคารสภาโซเวียตสูงสุดในเช้าวันที่ 4 ตุลาคมและจับกุมผู้นำการต่อต้าน
ความขัดแย้งนานสิบวันนี้กลายเป็นเหตุการณ์การต่อสู้บนท้องถนนเดี่ยวครั้งนองเลือดที่สุดในประวัติศาสตร์กรุงมอสโกนับแต่การปฏิวัติรัสเซีย พ.ศ. 2460 ตามการประเมินของรัฐบาล มีผู้เสียชีวิต 187 คน และได้รับบาดเจ็บ 437 คน ส่วนการประเมินจากแหล่งนอกภาครัฐกำหนดยอดผู้เสียชีวิตไว้สูงถึง 2,000 คน
ริเอะ มาชิโกะ
ริเอะ มาชิโกะ () เกิดเมื่อวันที่ 28 กรกฎาคม ค.ศ. 1979 เป็นนักแสดง ,นักเดินแบบหญิง ชาวญี่ปุ่นละคร
ภาพยนตร์
ภาษาต่างดาว
ภาษาต่างดาว ( "โมะจิบะเกะ") หมายถึง อาการซึ่งซอฟต์แวร์คอมพิวเตอร์แสดงตัวอักษรที่ไม่ถูกต้อง เนื่องจากการตั้งค่ารหัสอักขระที่ไม่ตรงกัน ทำให้ผู้ใช้เห็นข้อความที่อ่านไม่ออกและมักจะเห็นเป็นอักษรแปลกตาที่มาจากภาษาอื่น จึงเรียกอาการนี้กันทั่วไปว่า"ภาษาต่างดาว"
อาการนี้มักเกิดจากการเปิดแฟ้มเอกสารที่ไม่ได้ระบุชุดรหัสอักขระไว้, ระบุไว้ผิด, หรือชุดรหัสอักขระที่ใช้ในแฟ้มนั้น ๆ ไม่ได้ติดตั้งอยู่ในซอฟต์แวร์ของผู้ใช้ ทำให้ชุดอักขระมาตรฐานของระบบถูกใช้แทน ซึ่งอาจจะไม่ตรงกับชุดอักขระที่แฟ้มนั้นใช้จริง ๆ
เช่น แฟ้มข้อมูลที่มีคำว่า "ภาษาไทย" ที่เข้ารหัสด้วยมาตรฐานมอก.620 เมื่อนำไปแสดงบนซอฟต์แวร์ตะวันตกที่ไม่ได้รองรับภาษาไทย จะใช้ชุดอักขระรหัส ISO-8859-1 แสดงผล ทำให้เห็นข้อความเป็น "ÀÒÉÒä·Â" หรือแฟ้มข้อมูลที่มีคำว่า "ภาษาไทย" ที่เข้ารหัสด้วยมาตรฐาน UTF-8 เมื่อนำมาแสดงบนซอฟต์แวร์ไทยที่ใช้การเข้ารหัส มอก.620 จะแสดงผลเป็น "เธ เธฒเธฉเธฒเนเธเธข"
โสรยา พรมหล้า
โสรยา พรมหล้า เป็นนักกีฬาวอลเลย์บอลหญิง ผู้ทำหน้าที่ในตำแหน่งตัวเซตจากจังหวัดเชียงราย และเป็นอดีตหัวหน้าทีมของสโมสรวอลเลย์บอลอยุธยา เอ.ที.ซี.ซี. ปัจจุบันได้เล่นให้กับสโมสร สุพรีม ชลบุรี
โสรยา พรมหล้า เคยอยู่สังกัดสโมสรช้าง ปัจจุบัน เธอกำลังศึกษาระดับปริญญาตรี ที่มหาวิทยาลัยศรีปทุม
ปี 2557 โสรยา พรมหล้า ถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอลรายการใหญ่ของนักตบลูกยางทีมชาติไทยทีมี 3 รายการ คือ ชิงแชมป์โลกที่ประเทศอิตาลี และการแข่งขันเอเชียนเกมส์ 2014 ที่ประเทศเกาหลีใต้ และ วอลเลย์บอลเวิลด์กรังด์ปรีซ์ 2014‎
กลุ่มอาการแอนไทฟอสโฟไลปิด
กลุ่มอาการแอนไทฟอสโฟไลปิด () หรือกลุ่มอาการแอนไทฟอสโฟไลปิด แอนติบอดี้ () (APS, APLS) หรือกลุ่มอาการฮิวจส์ () เป็นโรคภูมิต้านตนเองที่ทำให้มีภาวะเลือดแข็งตัวง่ายกว่าปกติอย่างหนึ่ง เกิดจากการมีแอนติบอดีต่อฟอสโฟไลปิด (antiphospholipid antibody) โรคนี้กระตุ้นให้เกิดลิ่มเลือดทั้งในหลอดเลือดแดงและหลอดเลือดดำ และทำให้เกิดภาวะแทรกซ้อนของการตั้งครรภ์ เช่น การแท้ง การตายคลอด การคลอดก่อนกำหนด และครรภ์เป็นพิษรุนแรง เป็นต้น